[{"text_idx": "#000005", "text": "A handbook for teachers wanting to introduce e-learning into their practice"}, {"text_idx": "#000008", "text": "Weithiau, mae athrawon yn anghytuno\u2019n llwyr a\u0302 defnyddio teclynnau Kindle neu e-ddarllenwyr eraill yn yr ystafell ddosbarth. Mae rhai yn teimlo eu bod nhw\u2019n gweithio\u2019n galed gyda\u2019u disgyblion i ddatblygu brwdfrydedd am lyfrau a bod e-ddarllenwyr, mewn rhyw ffordd ryfedd, yn bygwth hynny. Rydym ni\u2019n argyhoeddedig y dylai plant ddysgu bod \u2018llyfrau\u2019 ar gael ar sawl ffurf; ar bapur, ar ddarllenwyr sy\u2019n defnyddio inc electronig (fel teclynnau Kindle), ar declyn tabled, ar ffo\u0302n clyfar, ar fonitor cyfrifiadur. Mae\u2019r rhain i gyd yn ffyrdd o gael gafael ar lyfrau ac fe allen nhw \u2013 ac fe ddylen nhw \u2013 gydfodoli\u2019n eithaf hwylus yn yr ystafell ddosbarth. Mae hyn yn arbennig o bwysig i blant sydd a\u0302 llwythi o ddyfeisiau electronig gartref ond dim ond rhai llyfrau papur."}, {"text_idx": "#000009", "text": "Er mwyn cael y budd mwyaf o ddefnyddio e-ddarllenwyr yn yr ystafell ddosbarth, bydd yn rhaid i ysgolion ymrwymo i brynu mwy nag un. Yn yr enghraifft hon, mae gan yr athrawes chwe theclyn Kindle y mae\u2019n eu defnyddio ar gyfer gweithgareddau darllen mewn grw\u0302p. Caiff ei dosbarth ddefnyddio\u2019r rhain unwaith yr wythnos ac felly caiff pob grw\u0302p o chwe dysgwr eu defnyddio unwaith pob pythefnos. Mae hi o\u2019r farn bod hyn yn ei galluogi i gadw cydbwysedd rhwng defnydd dysgwyr o e-ddarllenwyr a llyfrau papur traddodiadol. Wedi dweud hynny, mae hi\u2019n edrych ymlaen at weld yr ysgol yn buddsoddi mewn mwy o e-ddarllenwyr a fydd yn ei galluogi i\u2019w defnyddio mewn cyd-destunau addysgu a dysgu eraill."}, {"text_idx": "#000011", "text": "Os gwnaethon nhw fwynhau darllen pennod agoriadol llyfr ac yn dymuno parhau i\u2019w ddarllen, mae hi\u2019n aml yn rhoi copi\u0308au papur iddynt o\u2019r testun. Pan fyddan nhw\u2019n defnyddio e-ddarllenwyr i ddarllen blodeugerddi, mae hi\u2019n gofyn i\u2019r grw\u0302p baratoi cyflwyniad pum munud i\u2019r dosbarth yn dweud pam y gwnaethant fwynhau\u2019r farddoniaeth neu pam na wnaethant ei mwynhau. Dylen nhw gefnogi eu barn gyda dyfyniadau a gwneud argymhellion i\u2019w cyd-ddisgyblion yngly\u0302n a\u0302 pham y dylen nhw neu na ddylent ddewis darllen y flodeugerdd honno ar eu \u2018Diwrnod Kindle\u2019 nesaf."}, {"text_idx": "#000012", "text": "Beth sydd ei angen arnaf i?\nTeclynnau Kindle neu e-ddarllenwyr eraill."}, {"text_idx": "#000013", "text": "Mae darllenwyr araf neu \u2018amharod\u2019 yn ymateb yn well i e-ddarllenwyr yn aml oherwydd bod ganddynt agweddau rhyngweithiol.\nMae dysgwyr yn tueddu i beidio a\u0302\u2019u cysylltu a\u0302 hanes blaenorol o \u2018fethu\u2019 wrth ddarllen \u2013 maen nhw\u2019n newydd ac yn \u201cwahanol\u201d mewn rhyw ffordd.\nGallwch chi ddangos i ddysgwyr sut i addasu\u2019r math o ffont, maint y ffont a gogwydd y dudalen fel y gallant ddewis y cyfuniad sydd hawsaf iddyn nhw ei ddarllen \u2013 mae hyn yn arbennig o dda i rai dysgwyr dyslecsig."}, {"text_idx": "#000014", "text": "Os ydynt yn cael trafferth gyda gair, gallant, mewn llawer o e-lyfrau droi\u2019r sain ymlaen fel y gallan nhw glywed y gair yn cael ei ynganu."}, {"text_idx": "#000015", "text": "Os nad ydyn nhw\u2019n deall ystyr gair gallant glicio arno i gael diffiniad."}, {"text_idx": "#000018", "text": "Yn ein profiad ni mae dewis llyfrau sydd a\u0302 syntheseisydd llais, a chaniata\u0301u i ddysgwyr ei droi ymlaen pan fyddant yn dechrau colli eu gafael ar y stori neu\u2019n blino, yn aildanio diddordeb y dysgwyr. Roedd yn arbennig o dda ar gyfer ysgogi darllenwyr arafach."}, {"text_idx": "#000019", "text": "Mae\u2019n cymryd amser i ddysgwyr ymgyfarwyddo ag e-ddarllenwyr os nad ydynt wedi eu defnyddio o\u2019r blaen. Os ydych chi\u2019n ystyried prynu e-ddarllenwyr, byddem ni\u2019n argymell dewis y rhai hy\u0302n sydd a\u0302 bysellbad \u2013 maen nhw\u2019n llawer haws i blant eu defnyddio."}, {"text_idx": "#000020", "text": "Mae plant yn cyffroi pan fydd eu \u2018Diwrnod Kindle\u2019 nhw\u2019n cyrraedd \u2013 hyd yn oed y darllenwyr amharod \u2013 ond nid yn fwy na phan gyflwynir unrhyw ddarn newydd arall o dechnoleg iddyn nhw."}, {"text_idx": "#000021", "text": "Syniadau eraill ar gyfer defnyddio\u2019r meddalwedd\n\u2022 Dewis geiriau penodol yn defnyddio\u2019r swyddogaeth farcio., e.e. \u2018dewch o hyd i bum ansoddair\u2019, \u2018dewch o hyd i dri gair nad oeddech chi\u2019n eu gwybod\u2019.\n\u2022 Dewis gair penodol ac ysgrifennu ei ystyr fel nodyn yn yr ymyl ac yna cymharu eu diffiniad a\u0302\u2019r diffiniad yng ngeiriadur Kindle.\n\u2022 Defnyddio siop Kindle Amazon i archwilio genres gwahanol a ffyrdd gwahanol o ddosbarthu llyfrau.\n\u2022 Edrych ar rai crynodebau llyfrau ac yna ysgrifennu eu crynodeb eu hunain ar gyfer llyfr o\u2019u dewis.\n\u2022 Syniad rhwydd (a gwych) arall yw cadw straeon y plant eu hunain fel ffeiliau PDF a\u2019u llwytho ar Kindle i blant eraill eu darllen."}, {"text_idx": "#000023", "text": "Tags: dyfeisiadau symudol, Kindle @cy"}, {"text_idx": "#000024", "text": "View all posts by nic daniels \u2192"}, {"text_idx": "#000026", "text": "This blog is kept spam free by WP-SpamFree."}, {"text_idx": "#000030", "text": "Powered by WordPress. Designed by"}]